# Ferramentas 2D

## Probando as ferramentas de creación de xeometría 2D

Imos facer as nosas primeiras liñas…

Vai creando a túa primeira proba.

## Liñas:

Con esta ferramenta crearemos liñas. O primeiro clic define o primeiro punto e para darlle o segundo punto fai un clic máis onde se desexe. Posteriormente darémoslle as relacións pertinentes.

Se non lle damos á tecla de ESCAPE, cando completemos unha liña volverá a facer unha liña que parta do punto final da anterior.

## Rectángulos:

Con esta ferramenta crearemos un rectángulo, esta icona ten un menú despregable con dúas opcións; coa primeira icona o punto que seleccionemos será o vértice do cadrado, coa segunda o punto que seleccionemos será o centro do cadrado.

A opción de cadrado de centro é moi útil para facer un cadrado sobre a orixe ou facer un cadrado centrado.

## Circunferencias e elipses:

Esta ferramenta permítenos crear circunferencias e elipses. Ten un menú despregable onde encontraremos 3 opcións:

- A primeira crea unha circunferencia con centro onde fagamos clic.
- A segunda crea unha circunferencia que pasa por 3 puntos dados.
- A terceira crea unha elipse que pasa por 3 puntos no seguinte orde: Centro, Eixe maior, Eixe menor.

## Arcos

Con esta ferramenta crearemos arcos de circunferencia. Esta opción ten un menú despregable con 3 opcións:

- 1ª opción: arco que pasa por 3 puntos, o primeiro e o segundo punto define os extremos, e o terceiro o radio.
- 2ª opción: arco tanxente (a unha recta, unha semicircunferencia…) que pasa por un punto; o primeiro punto é o que será tanxente e o segundo estará contido.
- 3ª opción: arco que pasa por 3 puntos, o primeiro punto define o centro do arco, e o segundo e o terceiro o inicio e fin.

## Polígonos

Esta ferramenta permítenos crear polígonos de 3 a 50 lados, que poderán ser inscritos (1ª opción) ou circunscritos (2ª opción).

O procedemento é sempre o mesmo:

1. Clic onde desexamos situar o centro.
2. Clic no diámetro aprox. da circunferencia.
3. Mover o rato para indicar o número de lados.
4. Clic e listo.

## Curvas

Esta ferramenta «Spline» serve para crear curvas a través de puntos, estas curvas manteñen a tanxencia sempre co seu tramo anterior, estas se definen mellor cantos máis puntos se seleccionen. Incluso unha vez realizada pódense engadir máis puntos na segunda opción do menú despregable.

## Puntos

Con esta ferramenta crearemos puntos que nos poden axudar para realizar arcos ou Splines. Faise clic aproximadamente onde se desexe situar o punto e acótase posteriormente.

## Textos

Isto nos permite crear textos con varios tipos de letra. O proceso de creación é sinxelo, como se se crease un rectángulo escribindo posteriormente o texto que desexamos e acoutando o rectángulo no que é contido.

A relación de aspecto do texto sempre se mantén.

### Licenza