# A primeira peza en 3D

## Obxectivo:

Imos crear a primeira peza en 3D a partir dun debuxo en 2D.

## Vídeo:

## Práctica:

### Prepara o traballo

1. Abre a túa conta en Onshape, no botón <<Create>>, crea un novo documento co nome Peza01.
2. Crea un novo esbozo, Sketch, no botón <<Sketch>>.
3. Selecciona o plano onde imos a traballar, neste caso en Top. Fai clic co botón dereito enriba do plano Sketch 1, e selecciona <<View normal to Sketch plane>>.

Xa estamos listos para empezar a debuxar!

### Debuxa a peza

1. Crea unha circunferencia en calquera lugar. Lembra para non seguir debuxando coa ferramenta seleccionada, pulsa a tecla ESCAPE.
2. Imos centrar a peza co eixe de coordenadas. Para elo selecciona o botón <<Coincident>> e fai clic no centro da tua circunferencia e clic no centro do eixe de coordenadas. Verás como a circunferencia se move ao centro do plano.
3. Agora temos que acotala ou establecer as súas dimensións: fai clic en <<Dimension>>, e logo selecciona a circunferencia. Ponlle un diámetro de 50 mm.

### Dámoslle volume!

1. Fai clic no botón <<Extrude>>.
2. Para ver mellor a extrusión, seleccionamos a perspectiva trimétrica, fai clic no cubo que hai no lado dereito da pantalla e selecciona Trimetric.
3. A continuación aparece unha frecha cara arriba. Se fas clic nela cambia cara abaixo, e se pinchas en Blind, aparecen outras opcións, a primeira Symetric, fai a extrusión simétrica nos dous sentidos.
   Selecciona Blind e a frecha cara arriba. Dálle de profundidade 30 mm (Depth=30mm).

### Imos debuxar un segundo volume

1. Fai clic en <<Sketch>>, e selecciona a cara superior da túa peza 3D, aparece na columna da esquerda debaixo de Extrude 1, o novo Sketch 2.
2. Debuxa unha circunferencia concéntrica coa anterior e de diámetro 20 mm (segue os pasos anteriormente indicados).
3. Fai clic ao botón de extruír, <<Extrude>> e dálle unha altura de 40 mm (Depth=40mm).

Xa temos a nosa primeira peza en 3D!

Se queres editar a tua peza (no listado de Sketch e Extrude), botón dereito, <<Edit>>, onde tes máis opcións, coma renomealo, mostrar dimensións, copiar, borrar,…

## Exercicio complementario:

Realiza dúas pezas similares pero unha de base cadrada, e outra de base pentagonal.

## Reto:

Serías capaz de facela oca ou cun burato no medio?

Unha pista 😉

Pasos en Onshape

### Licenza