# Aforrando traballo! Simetrías

## Obxectivo

Imos crear pezas con simetrías na súa xeometría

## Ferramentas:

### Mirror

Esta ferramenta <<Mirror>> realiza simetrías de xeometría, isto é moi útil para figuras simétricas nas que solo haberá que debuxar a metade do Sketch.
Para realizar a simetría primeiro teremos que ter unha liña de simetría (liña media), a que seleccionaremos, e posteriormente seleccionaremos a xeometría para facer a simetría.

### Linear pattern

Esta ferramenta <<Linear pattern>> permítenos facer repeticións de perfiles aliñados seguindo direccións, desprazamento e eixo.

A segunda opción é a mesma, pero seguindo unha guía circunferencial.

## Práctica:

1. Abre a túa conta en Onshape, no botón <<Create>>, crea un novo documento co nome Peza03.
2. Crea un novo esbozo, Sketch, no botón <<Sketch>>.
3. Selecciona o plano onde imos a traballar, neste caso en Top. Fai clic co botón dereito enriba do plano Sketch 1, e selecciona <<View normal to Sketch plane>>.
4. Debuxa un rectángulo centrado no orixe de coordenadas, de 175mm x 130mm.
5. Crea unha circunferencia de 15mm de diámetro, situada a 25 mm de cada lado do rectángulo.
6. Fai clic en <<Linear pattern>>, cambia o valor de 3x en horizontal cara a dereita, por 6, e 1x en vertical cara abaixo por 3.
7. A distancia entre circunferencias en horizontal é de 25 mm, e en vertical de 40 mm.
8. Para rematar de definir esta ferramenta fai clic co botón esquerdo do teu rato.
   Como podes ver, o teu esbozo aparece en negro. Iso quere dicir que está totalmente definido e pechado. Se aparecese en azul algunha parte do teu esbozo, significaría que non está totalmente definida a acotación. E se aparecese algunha cota en gris claro quere dicir que ese dato está de máis, non é necesario, xa que outras cotas definen totalmente a peza.
9. Agora démoslle volume. Coa ferramenta <<Extrude>>, creamos un volume de 10 mm de espesor.
   Visualizar en Onshape

## Exercicios complementarios

Crea as seguintes pezas:

Visualizar en Onshape

## Reto:

Serás quen de crear esta peza?

Visualizar a peza en Onshape

### Licenza